Αντικατάσταση άδειας οδήγησης με νέου τύπου
Αντικατάσταση παλαιού χάρτινου εντύπου με πλαστική κάρτα
Αίτηση Αντικατάστασης Εντύπου Άδειας Οδήγησης.
Κατάθεση από τον αιτούντα (δια ζώσης ή ταχυδρομικά)
Να έχει τη συνήθη διαμονή της/του στην Ελλάδα.
Να έχει ιδιότητα της/του σπουδάστριας/σπουδαστή ή της/του μαθήτριας/μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών.
Να έχει την κατοικία της/του στην περιοχή της οικείας Υπηρεσίας Μεταφορών και Επικοινωνιών της Περιφερειακής Ενότητας, στην οποία κατατίθεται η αίτηση.
Για την ψηφιακή κατάθεση της αίτησης ο ενδιαφερόμενος θα πρέπει να είναι κάτοχος κωδικών taxisnet.
Η διαδικασία αφορά στις παρακάτω περιπτώσεις: 1. Αντικατάσταση παλαιού εντύπου άδειας οδήγησης με νέου τύπου έντυπο. 2. Αντικατάσταση εντύπου με ληγμένη κατηγορία Β με κωδικό 113. 3. Αντικατάσταση εντύπου με ληγμένη κατηγορία C1 ή C1E ή D1 ή D1E ή C ή CE ή D ή DE, όπου η/ο ενδιαφερόμενη/ος δεν επιθυμεί την ανανέωση. 4. Αντικατάσταση εντύπου με αρχική χορήγηση Πιστοποιητικού Επαγγελματικής Ικανότητας (Π.Ε.Ι) ή υποβολή Βεβαίωσης επιτυχούς παρακολούθησης περιοδικής κατάρτισης Π.Ε.Ι.
Απλό φωτοαντίγραφο ταυτότητας ή ισχύοντος διαβατηρίου.
Απλό φωτοαντίγραφο διαβατηρίου ή άλλου εγγράφου, βάσει του οποίου επιτρέπεται η είσοδός της/του στην Ελλάδα ή εγγράφου που έχει εκδώσει αρμόδια ελληνική αρχή.
Απλό φωτοαντίγραφο οποιουδήποτε ισχύοντος δημόσιου εγγράφου βάσει των κείμενων διατάξεων, εφόσον η/ο ενδιαφερόμενη/ος δεν είναι Ελληνίδα/Έλληνας υπήκοος, το οποίο πιστοποιεί τη συνήθη διαμονή της/του ενδιαφερόμενης/ου στην Ελλάδα.
Πρωτότυπη βεβαίωση της σχολής ή του σχολείου, που βεβαιώνει τη σπουδαστική ή μαθητική ιδιότητα.
Μία (1) πρόσφατη φωτογραφία τύπου διαβατηρίου.
Υπεύθυνη Δήλωση του άρθρου 8 του ν.1599/1986.
Φωτοτυπία παλαιάς άδειας οδήγησης ή τυχόν άλλων αδειών που υπάρχουν.
Εκτύπωση του ηλεκτρονικού παραβόλου (με την ένδειξη "Για χρήση στο φορέα") που αναφέρεται στο σημείο 1 της υποκατηγορίας "ΚΟΣΤΟΣ"
Υπό την προϋπόθεση της διεκπεραίωσης της διαδικασίας στη Μητροπολιτική Ενότητα Θεσσαλονίκης, αποδεικτικό κατάθεσης Ανταποδοτικού Τέλους ποσού τριών ΕΥΡΩ (3€) στο λογαριασμό με IBAN : GR 83 0171 2150 0062 1503 0024 179 της Περιφέρειας Κεντρικής Μακεδονίας.
Με την προϋπόθεση ότι ο πολίτης επιθυμεί την αναγραφή της ομάδας αίματος στο δίπλωμα οδήγησης - "Αντίγραφο εγγράφου Δημόσιου Νοσοκομείου ή Ιδιωτικού Μικροβιολογικού Εργαστηρίου ή του Δελτίου Αστυνομικής Ταυτότητας ή του Απολυτηρίου Στρατού στο οποίο να αναγράφεται η Ομάδα Αίματος"
Φωτοαντίγραφο εγγράφου πιστοποίησης στοιχείων, με την προϋπόθεση ότι υπάρχει διαφορά μεταξύ των στοιχείων του πολίτη στην παλαιά άδεια οδήγησης και το προσκομιζόμενο ταυτοποιητικό έγγραφο.
Ειδικό έντυπο Αίτησης Εκτύπωσης Άδειας Οδήγησης.
Αντίγραφο δελτίου ταυτότητας ή ισχύοντος ελληνικού διαβατηρίου
Για πολίτες με ιθαγένεια άλλου κράτους-μέλους της Ε.Ε. Από τα έγγραφα αυτά πρέπει να προκύπτει η ταυτότητα του προσώπου και η ηλικία του. Δεν απαιτείται στην ψηφιακή διαδικασία.
Για υπηκόους τρίτης χώρας. Από τα έγγραφα αυτά πρέπει να προκύπτει η ταυτότητα του προσώπου και η ηλικία του. Δεν απαιτείται στην ψηφιακή διαδικασία.
Η βεβαίωση εγγραφής Πολίτη Ε.Ε., ή έγγραφο Πιστοποίησης Μόνιμης Διαμονής Πολίτη κράτους μέλους της Ε.Ε., ή Βεβαίωση κατάθεσης δικαιολογητικών χορήγησης ή ανανέωσης Άδειας Διαμονής Τύπου Α, ή Ειδικό Δελτίο Ταυτότητας Ομογενούς. Το ως άνω έγγραφο πρέπει να έχει εκδοθεί 185 τουλάχιστον ημέρες, πριν από την ημέρα κατάθεσης της αίτησης στη Διεύθυνση Μεταφορών και Επικοινωνιών της Περιφερειακής Ενότητας.
Αν η/ο ενδιαφερόμενη/ός αλλοδαπή/ός υπήκοος την ημέρα κατάθεσης της αίτησης και των δικαιολογητικών έχει την ιδιότητα της/του σπουδάστριας/σπουδαστή ή της/του μαθήτριας/μαθητή στην Ελλάδα, καθώς και επί έξι (6) τουλάχιστον μήνες πριν, τότε απαιτείται η κατάθεση της πρωτότυπης βεβαίωσης της σχολής ή του σχολείου, που βεβαιώνει τη σπουδαστική ή μαθητική ιδιότητα.
1. Έχω τη συνήθη διαμονή μου στην Ελλάδα. 2. Κατέχω ισχύουσα άδεια οδήγησης, ελληνικής ή κράτους-μέλους της Ε.Ε. (συμπεριλαμβανομένων των κρατών Νορβηγίας, Ισλανδίας και Λιχτενστάιν) και δεν μου έχει αφαιρεθεί από οποιαδήποτε αρχή. 3. Δεν κατέχω / Κατέχω άδεια οδήγησης τρίτης χώρας …………………………………… (6) 4. Επιθυμώ την αναγραφή της Ομάδας Αίματός μου στο έντυπο της άδειας οδήγησης και συγκατατίθεμαι στην τήρησή του στο Αρχείο Αδειών Οδήγησης του Υπουργείου Υποδομών και Μεταφορών (συμπληρώνεται εφόσον το επιθυμεί η/ο ενδιαφερόμενη/ος)
Απαιτείται προκειμένου να εκδοθεί μία ενιαία άδεια οδήγησης.
Η αίτηση εκτύπωσης άδειας οδήγησης υπογράφεται μόνο από την/τον κάτοχο της άδειας οδήγησης και όχι από εξουσιοδοτημένη/ο από την/τον κάτοχο πρόσωπο. Δεν απαιτείται στην ψηφιακή διαδικασία.
Στο αποδεικτικό θα πρέπει να αναγράφεται ως σκοπός κατάθεσης ‘Ανανέωση Άδειας Οδήγησης’ και το Ονοματεπώνυμο του αιτούντα τη διαδικασία. Στην περίπτωση της ηλεκτρονικής διεκπεραίωσης της διαδικασίας, το δικαιολογητικό ζητάται κατά την παράδοση της άδειας οδήγησης.
Για πολίτες με ελληνική ιθαγένεια. Από τα έγγραφα αυτά πρέπει να προκύπτει η ταυτότητα του προσώπου και η ηλικία του. Δεν απαιτείται στην ψηφιακή διαδικασία. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011, όπως ισχύει.
Προσαρμογή της ελληνικής νομοθεσίας προς την οδηγία 2003/59/ΕK του Ευρωπαϊκού Κοινοβουλίου και του Συμβουλίου, της 15ης Ιουλίου 2003, σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων, τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθμ. 3820/1985 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου, όπως η οδηγία αυτή τροποποιήθηκε με τις οδηγίες 2004/66/ΕΚ του Συμβουλίου της 26ης Απριλίου 2004 και 2006/103/ΕΚ της 20ής Νοεμβρίου 2006, όπως ισχύει.
Εθνικό Σύστημα Ηλεκτρονικών Δημοσίων Συμβάσεων και άλλες διατάξεις, όπως ισχύει.
Άδεια οδήγησης, εκπαίδευση και εξέταση υποψήφιων οδηγών μοτοποδηλάτων, μοτοσικλετών και αυτοκινήτων, όπως ισχύει.
Όροι και διαδικασίες είσπραξης-επιστροφής για την εφαρμογή ηλεκτρονικού παράβολου, όπως ισχύει.
Επανακαθορισμός της διαδικασίας και των αναγκαίων λεπτομερειών για την έγκριση σχολών/κέντρων επαγγελματικής κατάρτισης οδηγών οχημάτων μεταφοράς επιβατών και εμπορευμάτων (ΠΕΙ), την έγκριση διενέργειας προγραμμάτων περιοδικής κατάρτισης, τις υποχρεώσεις και τον έλεγχο αυτών και λοιπές λεπτομέρειες, σύμφωνα με τις διατάξεις του π.δ. 74/2008 (Α΄ 112) όπως ισχύει.
Για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων).
Ανάθεση στη Διεύθυνση Διαβατηρίων του Αρχηγείου της Ελληνικής Αστυνομίας της εκτύπωσης των αδειών οδήγησης που εκδίδονται από τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων της χώρας.
Απόφαση Νομαρχιακού Συμβουλίου Θεσσαλονίκης 237/26-11-2001
Απόφαση 112/29-08-2014 της Μητροπολιτικής Επιτροπής Θεσσαλονίκης
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά που υπέβαλε ο ενδιαφερόμενος απευθείας στην Υπηρεσία ή μέσω των Κέντρων Εξυπηρέτησης Πολιτών (ΚΕΠ).
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά που υπέβαλε ο ενδιαφερόμενος ψηφιακά
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας ελέγχει την πληρότητα και την ορθότητα των δικαιολογητικών.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας πρωτοκολλεί την αίτηση.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας δίνει στον/η ενδιαφερόμενο/η Βεβαίωση Υποβολής Αιτήματος.
Γίνεται ηλεκτρονική καταχώρηση στο Μητρώο Αδειών Οδήγησης.
Αποστέλλεται από την Υπηρεσία Μεταφορών και Επικοινωνιών της Π.Ε. στη Διεύθυνση Διαβατηρίων της Ελληνικής Αστυνομίας, η πληροφορία σε ηλεκτρονική μορφή, καθώς και η αίτηση εκτύπωσης, με τη φωτογραφία και την υπογραφή του/ης ενδιαφερόμενου/ης.
Ο/η ενδιαφερόμενος/η παραλαμβάνει αυτοπροσώπως την άδεια οδήγησης, από τη Διεύθυνση Μεταφορών και Επικοινωνιών ή από το ΚΕΠ στο οποίο έχει υποβληθεί η σχετική αίτηση. Η άδεια οδήγησης παραδίδεται, με υπογραφή, στον κάτοχό της, ο οποίος πρέπει να είναι εφοδιασμένος με το δελτίο της αστυνομικής του ταυτότητας ή με το ισχύον διαβατήριό του, καθώς και σε πρόσωπο εφοδιασμένο με οποιοδήποτε νομιμοποιητικό έγγραφο όπως, εξουσιοδότηση θεωρημένη νόμιμα για το γνήσιο της υπογραφής ή πληρεξούσιο. Επίσης, παραδίδει την παλαιά άδεια οδήγησης.
Σε περίπτωση που εντοπιστούν ελλείψεις, ενημερώνεται ο/η ενδιαφερόμενος/η για την ανάγκη προσκόμισης συμπληρωματικών στοιχείων.
Ψηφιακή παραλαβή της αίτησης και δικαιολογητικών
Παραλαβή της Άδειας Οδήγησης και Παράδοση του Παλαιού Εντύπου Άδειας Οδήγησης
Υπουργείο Υποδομών και Μεταφορών- Μεταφορές- Άδειες Οδήγησης
Ψηφιακές Υπηρεσίες Αδειών Οδήγησης - Αδειών Κυκλοφορίας